Hati ya kufanya muhtasari: Muoshaji vyombo Ali Sonko

Ali Sonko , 62,  kwa  hivi sasa ni  mshirika wa mkahawa wa Noma ulioko Copenhagen ambapo amekuwa akihudumu tangu ulipofunguliwa.

Bw Sonko kutoka Gambia aliwasilishwa miongoni mwa washirika wengine watatu wapya , pamoja na  mameneja wawili.

Mpishi Rene Redzepi

''Ali  ni moyo wa Noma'' mpishi Rene Redzepi  aliwaelezea marafiki waliokongamana  kusherekea mgahawa huo , Kulingana na gazeti la Ujerumani  la Berlingske.  

 ''Sidhani kama watu hushukuru kuwa na mtu kama Ali , yeye hutabasamu licha ya hali ya watoto wake 12 wanavyoendelea.

''Hata mimi babangu alikuwa akiitwa Ali , pia yeye alifanya kazi ya uoshaji vyombo alipokuwa  mnjini Denmark. Redzepi  alisema

Bw Sonko ameishi Denmark kwa miaka 34 ,  alipata umaarufu mwaka 2010,  pale aliposhindwa kuelekea na wenzake mjini London kupokea tuzo yao ya kwanza ya kuwa mgahawa bora kote ulimwenguni.

Ali Sonko na Redzepi

Lakini  wenzake kutoka Noma , hawakumsahau , na badala yake walivalia mashati yaliokuwa na uso wa muoshaji  huyo wa vyombo , na miaka miwili baadaye , shida ya visa yake ikatatuliwa  na Sonko akapata nafasi ya kutoa hotuba ya kukubali ushindi wa kuwa mgahawa bora ulimwenguni kwa mara ya pili.

 ''Siwezi kueleza  furaha niliyo nayo ya kufanya kazi hapa,'' Sonko alisema.

''Hawa ni watu wazuri  kufanya nao kazi , mimi ni rafiki wa kila mmoja .watu hawa wamenipatia heshima kubwa , haijalishi ninachosema au kuuliza , huniunga mkono , na kwa hayo nasema hii ni kazi nzuri sijawahi fanya maishani mwangu.''

\nMuhtasari katika lugha sawa na hati:
Muoshaji wa vyombo katika mgahawa uliozawadiwa mara nne kuwa mgahawa bora ulimwenguni amepandishwa daraja na kuwa mmiliki mwenza  wa mgahawa huo.